‘Ndokoni Mukapfunzise Wanthu’—Mateu 28:19 | Nsanza ya Mulindiri Yakupfunza\nWerengani mu Chichewa Ciacoli Ciafrikana Ciaja Ciakha Cialbaneji Cialtai Ciamharik Ciamisi Ciangonde Ciarabe Ciarmeniya Ciaukan Ciaymara Ciazerbaijani (ca ku Cyrillic) Ciazibajani Cibaoule Cibasa (ca ku Camarões) Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibiak Cibikolo Cibisilama Ciboulou Cibshkir Cibulgariya Cidamara Cidangme Cidgin (ca ku West Africa) Cidigor Cidinamarkeji Cidouala Cidrehu Ciedo Ciefik Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigarifuna Cigerman Cigmong (ca ku White) Cigrego Cigroelandeji Ciguarani Cigujarati Cigun Cihausa Ciheberi Ciherero Cihiligaynon Cihindi Cihiri Motu Ciholandeji Cihungaro Ciiban Ciibanag Ciibinda Ciigbo Ciigede Ciijilandiya Ciiloko Ciindoneziya Ciisoko Cijaponeji Cijorgiya Cijula Cikabiye Cikabuverdiano Cikakxikel Cikamba Cikambodja Cikanada Cikaonde Cikaren (Ca ku S'gaw) Cikatalan Cikaxin Cikazakh Cikazakh (ca ku Arábia) Cikekxi Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikixe Cikixuwa (ca ku Chimborazo) Cikixuwa (ca ku Imbabura) Cikongo Cikongo Cikoreano Cikrio Cikriolo ca ku Belize Cikriolo ca ku Guadalupe Cikriolo ca ku Haiti Cikriolo ca ku Mauritania Cikriolo ca ku Seychelles Cikroasiya Cikudish Kurmanji Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cikwangali Cikwanyama Cilahu Cilaoti Cilatviano Cilenje Cilingala Cilituania Cilomwe Cilow German Ciluba Ciluganda Cilukonzo Cilunda Ciluo Ciluvale Cimakhuwa-Meetto Cimalagazi Cimalay Cimalayalam Cimaltese Cimam Cimambwe-Lungu Cimapudungun Cimarathi Cimarxalezi Cimaya Cimazatek (ca ku Huautla) Cimbunda Cimingrelian Cimixe Cimixtek (ca ku Guerrero) Cimizo Cimoore Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cinavajo Cindau Cindebele Cindebele (ca ku Zimbabwe) Cindonga Cinepali Cingabere Cingangela Cingirezi Ciniasi Ciniuean Cinoruwegeji Cinyaneka Cinyanja Cinyarwanda Cinyungwe Cinzema Ciokpe Cioromo Ciossetian Cipalauan Cipangasian Cipapiaamento (Curação) Cipende Ciperisi Cipidgin ca ku Ilhas Salomão Cipoloneji Ciponapeano Cipunjabi Cipwitikizi Cipwitikizi (ca ku Portugal) Cirarotongan Cirewedwe ca Manja ca Cixineji Cirewedwe ca Manja ca ku Africa do Sul Cirewedwe ca Manja ca ku America Cirewedwe ca Manja ca ku Australia Cirewedwe ca Manja ca ku Brasil Cirewedwe ca Manja ca ku Cuba Cirewedwe ca Manja ca ku Eslovênia Cirewedwe ca Manja ca ku Filipinas Cirewedwe ca Manja ca ku Finlandia Cirewedwe ca Manja ca ku India Cirewedwe ca Manja ca ku Italia Cirewedwe ca Manja ca ku Korea Cirewedwe ca Manja ca ku Quebec Cirewedwe ca Manja ca ku Russia Cirghiz Ciromany (ca Kummwera kwa Grécia) Ciromany (ca ku Macedonia) Ciromany (ca ku Macedonia) Cyrillic Ciromany (ca ku Sérvia) Ciromeniya Cironga Cirundi Cirunyankore Cirusso Cirutoro Cisamoan Cisangir Cisango Cisaramakan Cisebuano Cisedonia Cisena Cisepedi Cisepulana Ciservia Ciservia (ca ku Roma) Cisesotho (ca ku Lesoto) Cisesotho (ca ku África do Sul) Cisetswana Cisi Cisidama Cisilozi Cisinyala Cisranantongo Cisunda Cisuweko Ciswahili Ciswahili (ca ku Congo) Ciswati Citagalog Citagrinya Citahiti Citai Citajiki Citaliyana Citamil Citarascani Citatar Citcangani (ca ku Moçambique) Citceko Citcini (ca ku Hakha) Citelugu Citetun Dili Citiv Citlapanek Citojolabal Citok Pisin Citonga Citonga (ca ku Malawi) Citonga (ca ku Zimbabwe) Citongan Citotonak Citshwa Citsonga Citumbuka Citurko Cituvaluan Citwi Citzeltal Citzotzil Ciughur (ca ku Cyrillic) Ciukraniya Ciumbundu Ciurdu Ciurhobo Ciuruund Ciuzbek Ciuzbek (ca ku Roma) Civietinamu Ciwallisia Ciwaray-waray Ciwayuunaiki Ciwelsh Ciwolaita Cixavakano Cixhosa Cixineji Cantonese (Ca Nthawe Zense) Cixineji Cantonese (Cakupusa Kubva) Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixopi Cixuukezi Cixuvash Ciyao Ciyapese Ciyoruba Cizande Cizapotek (ca ku Isthmus) Cizulu Comongoliano cijavaneji cixokwe\nNkhani Yakupfunza 29\n‘Ndokoni mukapfunzise wanthu wa mitundu yense.’ —MATEU 28:19.\n1-2. (a) Mwakubverana na lamulo la Jezu la pa Mateu 28:18-20, kodi ni basa liponi lakufunika lomwe magwere yan’funika kucita? (b) Kodi mu nkhani ino tinigumana mitawiro ya mibvunzo iponi?\nAPOSTOLO adakomedwa kwene-kwene pomwe Jezu pambuyo kulamusidwa adawakumbira kuti akatsonkhane naye pa phiri linango. (Mateu 28:16) Pinango imweyi ikhali nthawe yomwe iye ‘adawonekera kuna abale wakupitirira 500 pa nthawe ibodzi.’ (1 Wakolinto 15:6) Thangwe ranyi Jezu adakumbira anyakupfunza wace kuti atsonkhane naye ku mbuto imweyi? Kuti awapase lamulo lakufunika kwene-kwene lakuti: ‘Ndokoni mukapfunzise wanthu wa mitundu yense.’—Werengani Mateu 28:18-20. *\n2 Apostolo omwe adabva lamulo la Jezuli adakhala m’mbali ya Akristau wa gwere lakuyambirira. Ndipo basa lakufunika lomwe gwerelo likhafunika kucita, likhali lakupfunzisa wanthu kuti akhale anyakupfunza wa Kristu. * Nsiku zino, pa dziko lense la pansi pana magwere pafupi-fupi 120, ndipo basa likulu la magwereyo ni kupfunzisambo wanthu. Mu nkhani ino, tinigumana mitawiro ya mibvunzo minai iyi: Thangwe ranyi basa lakupfunzisa ndakufunika kwene-kwene? Kodi kupfunzisa kumbaphatanidza ciyani? Kodi Akristau wensene ambacita mbali yakupfunzisa? Ndipo thangwe ranyi kupfunzisa kumbafuna kupirira?\nTHANGWE RANYI BASA LAKUPFUNZISA NDAKUFUNIKA KWENE-KWENE?\n3. Mwakubverana na cinembo ca Juwau 14:6 na 17:3, thangwe ranyi basa lakupfunzisa ndakufunika kwene-kwene?\n3 Thangwe ranyi basa lakupfunzisa ndakufunika kwene-kwene? Thangwe ndakuti ni anyakupfunza okha wa Kristu omwe angakhale pa uxamwali na Mulungu. Kuthumizira bzimwebzi, wale omwe ambatewezera Kristu ambakhala na moyo wabwino kuyambira tsapano ndipo kutsogolo an’dzakhala na moyo wakusaya kumala. (Werengani Juwau 14:6; 17:3. *) Kulewa cadidi, Jezu adatipasa basa likulu kwene-kwene, koma tiri lini tekha pa basalo. Ninga momwe mpostolo Paulo adanembera, ifepano ‘ndife anyabasa anzace wa Mulungu.’ (1 Wakolinto 3:9) Tenepo, ni mwayi ukulu kwa wanthu wakuperewerafe, Yahova na Jezu kutipasa basa limweri!\n4. Kodi tinkupfunza ciyani na ciratizo cakufokozedwa na Ivan na Matilde?\n4 Basa lakupfunzisa lingatibweresere cikondweso cikulu. Kumbukirani ciratizo ca Ivan na mkazi wace Matilde omwe ambakhala ku Colômbia. Banjali lidapalizira mulumbwana munango wakucemeredwa Davier, omwe adawauza kuti: “Ndikufuna kucinja moyo wangu, tsono ndikukwanisa lini.” Davier akhacita masenzeka yakumenyana, akhamwa mankhwala yakudzungulumwisa, mowa kwene-kwene ndipo akhakhala na makhadzi wace Erika. Ivan adafotokoza kuti: “Ifepano tidayamba kumuzungira kumudzi munango wakutali omwe akhakhala. Tsono kuti tifike kumweko tikhafunika kufamba na njinga mtantho utali mu msewu wa matope. Ndipo pomwe tidayamba kupfunza naye Bibliya, Davier adayamba kucinja makhalidwe yace, ndipo pomwe Erika adawona bzimwebzi, adayambambo kupfunza Bibliya.” Na kupita kwa nthawe, Davier adasiya kumwa mankhwala yakudzungulumwisa, mowa na kucita masenzeka yakumenyana, ndipo adalowolana na Erika. Matilde adati: “Pomwe Davier na Erika adabatizidwa mu 2016, ifepano tidakumbukira mafala yomwe Davier akhalewa yakuti: ‘Ndikufuna kucinja, tsono ndikukwanisa lini.’ Ifepano tidakomedwa kwene-kwene mpaka tidagwesa misozi.” Mwakusaya kupenukira, kuthandiza wanthu kuti akhale anyakupfunza wa Kristu, kungatithandize kukhala na cikondweso cikulu kwene-kwene.\nKODI KUPFUNZISA KUMBAPHATANIDZA CIYANI?\n5. Kodi n’ciponi cinthu cakuyambirira comwe tin’funika kucita pa nkhani ya kupfunzisa?\n5 Cinthu cakuyamba comwe tin’funika kucita pa nkhani ya kupfunzisa, ni kufufudza wanthu omwe akufunisisa kupfunza bza Yahova. (Mateu 10:11) Ndipo tikambauza bza Yahova munthu ali-wense omwe timbagumana naye, timbalatiza kuti ndifedi Mboni za Yahova. Ifepano timbalatiza kuti ndife Akristau wacadidi, tikambabvera lamulo lakuperekedwa na Kristu lakupalizira bzipsa bzabwino.\n6. Kodi tingacite ciyani kuti wanthu atitetekere mu utumiki bwakumunda?\n6 Mu utumiki bwakumunda, ifepano timbagumana na wanthu omwe ambafuna kupfunza Bibliya, koma azinji ambafuna lini ne na pang’onopo. Tsono tin’funika kuwathandiza kuti akulise cikhumbo cawo cakufuna kupfunza Bibliya. Kuti bzimwebzi bzikwanisike, tin’funika kumbakonzekera bwino na kumbakumbukira nkhani zomwe zingatokonye mitima yawo. Tikamala, timbanyang’ane njira za momwe tingayambisire maceza na wanthuwo.\n7. Kodi mungayambise tani maceza na munthu?\n7 Mwa ciratizo, imwepo mungakuuze mwenekaciro nyumba kuti: “Ndikhafuna kudwizambo makumbukidwe yanu pa nkhani inango. Mabvuto yomwe timbagumana nayo nsiku zino, yambatokonya dziko lense la pansi. “Kodi imwepo munkukumbuka kuti tinkufunikira boma lomwe lingamalise mabvuto yathu?” Patsogolo pace, muwerengereni cinembo ca Daniel 2:44 kuti mumuthandize. Ayai mungamubvunze kuti: Ndikhafuna kudziwa makumbukidwe yanu. “Njiponi njira yakulera wana kuti akule bwino?” Patsogolo pace, muwerengereni cinembo ca Bzakutonga 6:6, 7. Bziribe basa kuti ni nkhani iponi, kumbukirani wanthu omwe ankakubveserani. Kumbukirani bza phindu lomwe iwo angakhale nalo akapfunza bzomwe Bibliya limbapfunzisa. Mukambalewalewa nawo, mumbawatetekere na kulemekezani bzomwe iwo angalewe. Mukambacita bzimwebzi, imwepo mudzakwanisa kuwabvesesa bwino-bwino ndipo iwo an’dzakhala wakukonzeka kutetekera bzomwe mungawauze.\n8. Thangwe ranyi tin’funika kumbaphatisa basa nthawe na mphanvu zathu kuti timbacite maulendo yakubwereza?\n8 Nthawe zinango kuti munthu abvume kupfunza Bibliya, ifepano pinango tingafunike kuphatisa basa nthawe pabodzi na mphanvu zathu kuti timbacite maulendo yakubwereza. Thangwe ranyi? Thangwe ndakuti pinango iwo ambakhala alibe kukonzeka kuti atitambire pa ulendo bwakubwereza. Ndipo pinango imwepo mungafunike kucita ulendo bwakubwereza kazinji kense pomwe munthuyo akanati kubvuma kupfunza Bibliya. Kumbukirani, kuti muti ukule pambafunika kuuthirizira. Mpsibodzi-bodzimbo, lufoyi la wanthu kwa Yahova na Kristu lingakule tikambawazungira mwakubwereza-bwereza.\nKODI AKRISTAU WENSENE AMBACITA MBALI YAKUPFUNZISA?\nMboni za Yahova pa dziko lense la pansi zimbacita basa lakufufudza wanthu wakuthemera (Onani ndime 9-10) *\n9-10. Thangwe ranyi tingalewe kuti Akristau wensene wacadidi, ambacita mbali yakufufudza wanthu wakuthemera kuti akhale anyakupfunza wa Kristu?\n9 Mkristau ali-wense ana udindo bwakuthandizira basa la kufufudza wanthu wakuthemera. Tingandendemezere basa limweri na wanthu omwe ambanyang’ana mwana akakhala wataika. Mu njira iponi? Kumbukirani ciratizoci: mwana munango wa magole matatu yakubadwa wacoka pamui ndipo wataika. Wanthu wakukwana 500 abzipereka kuti anyang’ane mwanayo. Pakumalizira pace, pambuyo pa phindi 20, mwanayo agumanidwa m’munda na munthu munango. Munthuyo akufuna lini kutumbizidwa na wanthu thangwe ra bzimwebzi. Ndipo iye akulewa kuti: “Mwanayi awoneka thangwe tense tathandizira kuti iye awoneke.”\n10 Wanthu azinji ali ninga mwana wakutaika ule. Iwo alibe cidikhiro, koma akufuna kuthandizidwa. (Wayefezo 2:12) Tensene wakukwana 8 midyau tinkuphata basa lakunyang’ana wanthu wakuthemera. Pinango imwepo munkugumana lini munthu omwe akufuna kupfunza namwe Bibliya. Koma apalizi winango ankugumana munthu omwe akufuna kupfunza cadidi ca m’Fala la Mulungu mu gawo libodzi-bodziro. M’bale ayai mpfumakazi, akagumana munthu omwe na kupita kwa nthawe ambadzakhala nyakupfunza wa Kristu, wensene omwe adathandizirambo pa basa lakunyang’ana wanthu wakuthemera ambakhalambo wakukondwa.\n11. Penu imwepo mukanati kugumana munthu kuti mumupfunzise Bibliya, kodi mungathandizire tani kupfunzisako?\n11 Penu imwepo mukanati kugumana munthu kuti mumupfunzise Bibliya, mungathandizire kupfunzisako mwa njira inango. Mwa ciratizo, mungauze omwe nkuyambiratu kubwera mu Nyumba ya Umbambo kuti takutambirani na kuwasekerera. Mukawalatiza lufoyi mwa njira imweyi, iwo a’dzawona kuti ifepano ndifedi Akristau wacadidi. (Juwau 13:34, 35) Kuthumizira bzimwebzi, mbacitani nyongo yakumbapereka mitawiro pa mitsonkhano. Mitawiro yanu napo ikhale ifupi, ingathandize wanthu wapsa kuwona momwe angafotokozerere mwakuthemera cikhulupiro cawo. Mungathandizembo mpalizi mupsa mwakucita makonzedwe yakuti muyende naye mu utumiki bwakumunda, na kumuthandiza kuphatisa basa Bibliya kuti apfunzise wanthu. Mukacita bzimwebzi, mun’dzamuthandiza kutewezera ciratizo ca Kristu.—Luka 10:25-28.\n12. Kodi n’ciyani comwe tin’funika lini kumbakumbukira? Fufotokozani.\n12 Tin’funika lini kumbakumbuka kuti pambafunika maluso yakupambulika kwene-kwene kuti tithandize winango kukhala anyakupfunza wa Jezu. Thangwe ranyi? Kumbukirani ciratizo ca Faustina omwe ambakhala ku Bolivia. iye pomwe adayamba kutsonkhana na Mboni za Yahova, akhadziwa lini kuwerenga. Koma tsapano iye ambakwanisa kuwerenga mwa pang’ono. Faustina adabatizidwa ndipo ambafuna kupfunzisa Bibliya wanthu winango. Pa mdzinga uli-wense iye ambacitisa mapfunziro ya Bibliya yakukwana maxanu. Ndipo mapfunziro yace mazinji yambadziwa kuwerenga kuposa iye. Koma napo bziri tenepo, mpfumakaziyi yathandiza kale wanthu atanthatu kubatizidwa.\n13. Napo tikhale wakutanganidwa, kodi ni phindu liponi lomwe tingakhale nalo tikacita nyongo pa basa lakupfunzisa?\n13 Akristau azinji ambakhala wakutanganidwa thangwe ana bzinthu bzizinji bzakucita. Koma napo bziri tenepo, iwo ambapambula nthawe kuti acitise mapfunziro ya Bibliya, ndipo iwo ambakomedwa na kucita bzimwebzi. Ciratizo pa nkhaniyi ni mpfumakazi Melanie, yomwe ikhakhala ku Alaska. Mpfumakaziyi ikhali mansiwa, ikhalera yokha mwana wace wa magole 8 yakubadwa, ikhaphata basa nsiku yensene, ndipo ikhasamalira baba wace omwe ana matenda ya kankro. Mu mzindamo Melanie akhali yekha Mboni ya Yahova. Tenepo, iye akhapemba nthawe zense kwa Yahova kuti akwanise kukapalizira acigumana wanthu wakufuna kupfunza Bibliya napo kukhadjedjera kwene-kwene. Nsiku inango iye adapalizira mkazi munango wakucemeredwa Sara acimuuza kuti Mulungu ana dzina lace cairo. Sara adadabwa kwene-kwene ndipo mwakusaya kucedwa adabvuma pfunziro la Bibliya. Melanie adati: “Cixanu ciri-cense usiku, inepano ndikhakhala wakuneta kwene-kwene, koma napo bzikhali tenepo, ine pabodzi na mwana wangu tikhambayenda kukacitisa pfunziro la Bibliya Sara. Ifepano tikhakomedwa na kufufudza mitawiro ya mibvunzo ya Sara, ndipo bzikhatikondwesa kwene-kwene kuwona momwe iye akhakhalira pa uxamwali na Yahova.” Sara mwakukhwimika, adalimbana na anzace omwe akhamutsutsa, adasiya cipembedzo cace ndipo adadzabatizidwa.\nTHANGWE RANYI BASA LAKUPFUNZISA LIMBAFUNA KUPIRIRA?\n14. (a) Thangwe ranyi basa lakupfunzisa liri ninga kupha nsomba? (b) Kodi mukupfunza ciyani na mafala ya Paulo ya pa 2 Timotio 4:1, 2?\n14 Penu imwepo mukuwona kuti basa lanu lakupfunzisa linkubala lini bzisapo, lekani kubwerera mbuyo. Kumbukirani kuti Jezu adandendemezera omwe ambacita basa lakupfunzisa na msodzi wa nsomba. Asodzi wa nsomba angamale nthawe izinji kuti aphate nsomba. Kawiri-kawiri, iwo ambaphata basa kuyambira kumadanda kweca ayai ku macibese kwene-kwene, ndipo nthawe zinango iwo ambayenda kukamedzera ku mbuto zakutali. (Luka 5:5) Mpsibodzi-bodzi, Akristau winango ambamala nthawe izinji ankuphata basa lakupfunzisa mwakupirira, ku mbuto zakusiyana-siyana. Thangwe ranyi iwo ambacita bzimwebzi? Kuti athumizire mipata yakugumana na wanthu. Nyongo yomwe Akristauwa ambacita imbawathandiza kwene-kwene, thangwe ambakwanisa kugumana wanthu wakufunisisa kubva bzipsa bzabwino. Kodi imwepo mungayezere kupalizira pa nthawe na mbuto yomwe mukuwona kuti munigumana wanthu azinji?—Werengani 2 Timotio 4:1, 2. *\nKhalani wakupirira pakuthandiza anyakupfunza wanu wa Bibliya kuti akule mwauzimu (Onani ndime 15-16) *\n15. Thangwe ranyi kupfunzisa winango Bibliya kumbafuna kupirira?\n15 Thangwe ranyi kupfunzisa Bibliya kumbafuna kupirira? Thangwe libodzi ndakuti basa lathu ndakuthandiza lini kokha nyakupfunza wa Bibliya kudziwa na kufuna nfundo za m’Bibliya. Koma tin’funika kumuthandiza kudziwa na kufuna mweneciro wa Bibliya, Yahova. Ndipo kuthumizira bzimwebzi tin’funika lini kupfunzisa nyakupfunza wa Bibliya kokha bzomwe Jezu adauza anyakupfunza wace kuti acite, koma tin’funika kumupfunzisa momwe angaphatisire basa pa moyo wace. Tin’funika kupirira nawo na kuwathandiza akambacita nyongo yakuphatisa basa nfundo za m’Bibliya. Winango ambacinja makumbukidwe na bzicito bzawo mwakusaya kucedwa, koma winango ambatenga nthawe itali.\n16. Kodi imwepo mwapfunza ciyani na ciratizo ca Raul?\n16 Ciratizo ca misiyonario munango wa ku Perú cin’tithandiza kubvesesa thangwe race kupirira n’kwakufunika. Iye adati: “Inepano ndidapfunza mabukhu mawiri yakulewa bza Bibliya na munthu munango wakucemeredwa Raul. Koma iye akhagumana na mabvuto mazinji pa moyo wace yomwe yakhamutazisa kutumikira Yahova. Ndipo akhana mabvuto m’banja, akhalewalewa mafala yakuipa, ndipo wana wace akhaneseka kumulemekeza. Iye akhafika pa mitsonkhano mwakukhazikika, ndipopa ndidapitiriza kumuzungira kuti ndikathandize iye na banja lace lense. Pomwe yadamala magole 3 kucokera pomwe ndidadziwana naye, iye adakhala wakuthemera kubatizidwa.”\n17. Kodi mu nkhani yakutewera tin’dzapfunza ciyani?\n17 Jezu adatiuza kuti: ‘Ndokoni mukapfunzise wanthu wa mitundu yense.’ Kuti tibvere lamulo limweri, kawiri-kawiri tin’funika kumbalewalewa na wanthu omwe ana makumbukidwe yakusiyana na yathu, ndipo bzimwebzi bzimbaphatanidza wale omwe alibe cipembedzo ciri-cense ayai wale omwe ambabvuma lini kuti Mulungu alipo. Mu nkhani yakutewera, tin’dzapfunza momwe tingapalizirire wanthu amwewa.\n^ ndi. 5 Cakulinga cikulu ca Akristau ni kuthandiza wanthu kuti akhale anyakupfunza wa Kristu. Mu nkhani ino tiniwona malango yomwe yangatithandize kukwanirisa basa limweri.\n^ ndi. 1 Mateu 28:18 Jezu adawafenderera aciwauza kuti: “Ndidapasidwa utongi bwense, kudzulu na pa dziko la pansi. 19 Tenepo, ndokoni mukapfunzise wanthu wa mitundu yense, muciwabatiza m’dzina la Baba, na la Mwana, na la mzimu wakucena, 20 na kuwapfunzisa kusunga bzinthu bzense bzomwe ndidakuuzani. Ndipo dziwani kuti ine ndiri pabodzi na imwe nsiku zense mpaka ku phampha kwa mkonzedwe uno wa bzinthu wa nthawe ino.\n^ ndi. 2 KAFOTOKOZEDWE KA MAFALA MANANGO: Anyakupfunza wa Kristu ambacita bzizinji kuposa kundopfunza bzomwe Jezu adapfunzisa. Iwo ambaphatisa basa bzomwe ambapfunza, ndipo ambatewezera nzayo za Jezu ayai ciratizo cace.—1 Pedru 2:21.\n^ ndi. 3 Juwau 14:6 Jezu adamutawira, aciti: “Inepano ndine njira, cadidi na moyo. Palibe omwe angafike kuna Baba, acisaya kupita na mwa inepano.\n17:3 Pakuti moyo wakusaya kumala an’dzaugumana akafika pakukudziwani bwino imwepo Mulungu yekha wacadidi na ule omwe mudamutuma Jezu Kristu.\n^ ndi. 14 2 Timotio 4:1 Inepano ndinkukutonga pamaso pa Mulungu na Kristu Jezu, omwe an’dzayeruza wanthu wamoyo na anyakufa, mwa kuwonekera kwace na Umambo bwace kuti: 2 Palizira fala, tanganika na bzimwebzi mwakamfulumize, pa nthawe yabwino na pa nthawe yakunesa; tsimula, tsutsa, dandaulira, ndipo cita bzimwebzi mwakupirira pabodzi na luso lakupfunzisa.\n^ ndi. 56 BZOMWE BZINKUCITIKA PA CITHUNZI-THUNZI: Mwamuna munango omwe wapita feriya kubasa, ali pa thambwe la ndeke ndipo watenga katsamba komwe kana mpfumakazi yomwe inkuphatisa basa kangolo kakucita kupfuwa. Ndipo pomwe akuzunga ku mbuto komwe wayendako, akuwona abale awiri akucita upalizi bwa padeca. Pambayo pakubwerera kumui, apalizi awiri afika kumui kwace ndipo ankumupalizira.\n^ ndi. 58 BZOMWE BZINKUCITIKA PA CITHUNZI-THUNZI: Mwamuna m’bodzi-bodziyo wabvuma pfunziro la Bibliya, ndipo na kupita kwa nthawe iye ankubatizidwa.


Lekani Kubvuma Kuti Bzakuphonya bza Winango Bzikukhumudwiseni | Kupfunza\nWerengani mu Chichewa Ciacoli Cialbaneji Ciamharik Ciarabe Ciarmeniya Ciaymara Ciazerbaijani (ca ku Cyrillic) Ciazibajani Cibasa (ca ku Camarões) Cibengali Cibikolo Ciboulou Cibshkir Cibulgariya Cidangme Cidinamarkeji Ciefik Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigerman Cigrego Ciguarani Cigujarati Cigun Cihausa Ciheberi Cihiligaynon Cihindi Cihiri Motu Ciholandeji Cihungaro Ciibanag Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cikabiye Cikamba Cikanada Cikatalan Cikexuwa (ca ku Bolívia Cikoreano Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cilatviano Cilituania Ciluganda Cilukonzo Ciluo Cimakua Cimalagazi Cimalay Cimalayalam Cimarathi Cimaya Cimixe Cimoore Cimyanimari Cindebele (ca ku Zimbabwe) Cinepali Cingirezi Cinoruwegeji Cinyarwanda Cinyungwe Cinzema Ciokpe Cioromo Ciossetian Cipangasian Cipapiaamento (Curação) Ciperisi Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Cipunjabi Cipwitikizi Cirewedwe ca Manja ca Cijaponeji Cirewedwe ca Manja ca Cipoloneji Cirewedwe ca Manja ca Cixineji Cirewedwe ca Manja ca ku Africa do Sul Cirewedwe ca Manja ca ku Alemanha Cirewedwe ca Manja ca ku America Cirewedwe ca Manja ca ku Angola Cirewedwe ca Manja ca ku Argentina Cirewedwe ca Manja ca ku Australia Cirewedwe ca Manja ca ku Brasil Cirewedwe ca Manja ca ku Chile Cirewedwe ca Manja ca ku Colombia Cirewedwe ca Manja ca ku Espanha) Cirewedwe ca Manja ca ku Finlandia Cirewedwe ca Manja ca ku Grã Bretanha Cirewedwe ca Manja ca ku Holanda Cirewedwe ca Manja ca ku Italia Cirewedwe ca Manja ca ku México Cirewedwe ca Manja ca ku Paraguai Cirewedwe ca Manja ca ku Peru Cirewedwe ca Manja ca ku Russia Cirewedwe ca Manja ca ku Venezuela Cirewedwe ca Manja ca ku Zimbabwe Cirghiz Ciribati Ciromeniya Cirundi Cirunyankore Cirusso Cisamoan Cisango Cisebuano Cisedonia Cisena Ciservia Ciservia (ca ku Roma) Cisidama Cisinyala Cisranantongo Cisuweko Ciswahili Citagalog Citagrinya Citai Citajiki Citaliyana Citamil Citatar Citceko Citelugu Citetun Dili Citiv Citok Pisin Citonga (ca ku Malawi) Citshwa Citumbuka Citurkmen Citurko Cituvaluan Citwi Citzotzil Ciukraniya Ciurdu Ciurhobo Ciuzbek Civietinamu Ciwaray-waray Ciwelsh Ciwolaita Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixona Cixuvash Ciyao Ciyoruba Cizande Cizapotek (ca ku Isthmus) Comongoliano\n“Pitirizani . . . kulekererana na mtima wense.”—WAKOL. 3:13.\nKodi n’thangwe ranyi gulu la Mulungu ndakupambulika?\nKodi Bibliya limbalatiza tani kuti tensenefe ndife wakuperewera?\nKodi tingacite tani na bzakuphonya bzathu na bza winango?\n1, 2. Kodi Bibliya lidaleweratu ciyani bza kuwanda kwa wanthu wa Yahova?\nATUMIKI wakukhulupirika wa Yahova wa pa dziko, Mboni zace, ambacita mbali ya gulu lomwe ndakupambulikadi. N’cadidi, gululi nda wanthu wakuperewera ndipo ana bzakuphonya bzawo. Kuthumizira bzimwebzi, mzimu wakucena wa Mulungu unkuthandiza kuti bzinthu bzifambe bwino m’magwere ya pa dziko lense kuti yakule. Onani bzinthu bzabwino bzomwe Yahova ankucitira wanthu mwa kufuna kwace, napo kuti mbakuperewera.\n2 Pomwe nsiku zakumalizira za mkonzedwe uno zidayamba mu 1914, atumiki wa Mulungu wa pa dziko akhali ang’ono-ng’ono. Koma Yahova adasimba basa lawo la kupalizira. Patapita magole mang’ono-ng’ono, madzana mazinji ya wanthu watsapano adapfunza cadidi ca m’Bibliya acikhala Mboni za Yahova. Kulewa cadidi Yahova adauza thimu lomwe likhakulali kuti: ‘Mng’ono an’dzasanduka wanthu culu, ndipo wakucepa an’dzasanduka mtundu wamphanvu. Inepano Yahova, ndin’dzafulumizisa bzimwebzi mu nthawe yaceyo.’ (Zai. 60:22) Mafala ya polofesiyaya yankukhala ya cadidi mu nsiku zakumalizira zino. Mulewengo wa wanthu wa Mulungu tsapano unkukula kuposa wa wanthu wa mitundu mizinji.\n3. Kodi wanthu wa Mulungu adalatiza tani kuti ana lufoyi?\n3 Mkati mwa nsiku zino, Yahova ankuthandizambo wanthu wace kuti akulise khalidwe la lufoyi, khalidwe lace likulu pa makhalidwe yace yense. (1 Ju. 4:8) Jezu, omwe adatewezera lufoyi la Mulungu, adalewa kuna ateweri wace kuti: ‘Ndin’kukupasani cakutonga cipsa cakuti mumbafunane mwekha-mwekha . . . Na bzimwebzo, wense an’dzadziwa kuti ndimwe anyakupfunza wangu, mukambafunana.’ (Ju. 13:34, 35) Bzimwebzi bzidawoneka kuti bzikhali bzakufunika pa bzakucitika bza tsapanopa pa nkhondo yomwe idapha wanthu azinji kwene-kwene. Mwa ciratizo, wanthu 55 midyau adaphedwa pa Nkhondo Yaciwiri Yapadziko lense la pansi. Na tenepo, Mboni za Yahova ziribe kuthandizira pa kupha kumweku. (Werengani Mikeya 4:1, 3.) Bzimwebzi bzidawathandiza kupitiriza kukhala ‘wakucena pa mulandu wa mulopa wa wanthu wense.’—Mab. 20:26.\n4. N’thangwe ranyi kuthumizirika kwa wanthu wa Yahova n’kwakudabwisa?\n4 Kuyenda patsogolo kwa wanthu wa Mulungu kunkucitika m’dziko lakuipali, lomwe Bibliya limbalewa kuti linkutsogoleredwa na Sathani, ‘mulungu wa mkonzedwe uno wa bzinthu.’ (2 Wak. 4:4) Iye ankutsogolera wanthu wa ndale wa m’dzikoli pabodzi na nkhani zakumwazidwa m’bzikasi. Koma iye angakwanise lini kuimisa basa lakupalizira bzipsa bzabwino. Na tenepo, Sathani pakudziwa kuti kandomusalira kanthawe kakucepa kokha, iye ankuyezera kucosa wanthu pa kunamata kwacadidi ndipo iye ankuphatisa basa njira zizinji pakucita bzimwebzi.—Cibv. 12:12.\n5. N’thangwe ranyi nthawe zinango wanthu angatikhumudwise? (Onani cithunzi-thunzi pa tsamba 23.)\n5 Gwere Lacikristau limbatsindika kufunika kwa kukhala na lufoyi na Mulungu pabodzi na wanthu anzathu. Jezu adalatiza kuti bzimwebzi bzingadacitika. Pakutawira mbvunzo wakulewa bza cakutonga cikulu, iye adati: ‘“Umbafune Yahova, Mulungu wako, na mtima wako wense, na moyo wako wense, ndipo na nzeru zako zense. Cimweci ndico cakutonga cikululetu na cakutoma. Caciwiri cakutengana na cimweci, n’cici: ‘Ufune mwanzako ninga momwe umbabzifunira iwe wekha.”’ (Mat. 22:35-39) Tsono, Bibliya limbasiya padeca kuti ninga bzakutewera bza pikado ya Adamu, tensenefe timbabadwa wakuperewera. (Werengani Waroma 5:12, 19.) Tenepo, nthawe zinango, winango mu gwere an’dzatikhumudwisa mwa bzakulewa ayai bzakucita. Bzimwebzi bzingayeze lufoyi lathu kwa Yahova na kwa wanthu wace. Kodi tin’dzacita tani na bzakucitika bzimwebzi? Wanthu wa Mulungu wa nthawe zakale adalewa ayai kucita bzinthu bzomwe bzidakhumudwisa winango, ndipo ife tingapfunze bzomwe Bibliya limbalewa pa nkhani zimwezi.\nMungadakhala kuti munkukhala mu Jirayeri pa nthawe ya Eli na wana wace, kodi imwepo mungadacitanyi? (Onani ndime 6)\n6. Kodi Eli alibe kulanga wana wace mu njira iponi?\n6 Mwa ciratizo, Mkulu wa Ansembe Eli akhana wana awiri omwe alibe kulemekeza malamulo ya Yahova. Timbawerenga kuti: ‘Wana wacimuna wa Eli akhali wanthu wakuipa; Iwo akhalemekeza lini Yahova.’ (1 Sam. 2:12) Napo kuti baba wawo akhayendesa patsogolo kunamata kwacadidi, wana wace awiri akhacita pikado zikulu-zikulu. Eli adadziwa bzimwebzi ndipo akhafunika kuwapasa malango, koma iye adawalekerera. Ninga bzakutewera bzace, Mulungu adalanga wanthu wa pamui pa Eli. (1 Sam. 3:10-14) Na kupita kwa nthawe, mbadwa zace zidaletsedwa kutumikira ninga akulu-akulu wa anyansembe. Mungadakhala kuti munkukhala mu nsiku za Eli, kodi mungadacita tani na Eli thangwe ra kulekerera pikado zomwe wana wace akhacita? Kodi mungadakhumudwa mpaka kulekeratu kutumikira Mulungu?\n7. Kodi ni pikado ikulu iponi yomwe Davide adacita, ndipo n’ciyani comwe Mulungu adacita?\n7 Davide akhafunidwa na Yahova, omwe adasankhulidwa kuti akhale munthu ‘wakukondwesa mtima wace.’ (1 Sam. 13:13, 14; Mab. 13:22) Koma Davide patsogolo pace adacita upombo na Bateseba, ndipo Batesebayo adakhala na mimba. Bzimwebzi bzidacitika pomwe mwamuna wace, Uriya, akhali ku nkhondo. Pomwe iye adabwerera kumui mwa kanthawe kakucepa, Davide adayeza kumupumpsa kuti akagonane na mkazi wace Bateseba ndipo bzimwebzi bzingadawoneka ninga kuti mwanayo ngwa Uriya. Uriya adalamba kucita bzomwe mambo adamuuza, tenepo Davide adacita makonzedwe kuti iye akafe ku nkhondo. Davide adadzagumana na mabvuto thangwe ra pikado yaceyi, yomwe yadatokonya iye pabodzi na banja lace. (2 Sam. 12:9-12) Na tenepo, Mulungu adalatiza nsisi kwa mwamunayu omwe adafamba na Yahova moyo wace wense ‘na mtima wakukhulupirika.’ (1 Wam. 9:4) Mungadakhala na moyo pakati pa wanthu wa Mulungu pa nthawe imweire, kodi mungadacita tani? Kodi khalidwe lakuipa la Davide lingadakucitisani kukhala wakukhumudwa?\n8. (a) Kodi mpostolo Pedru adatazira tani kuteweza fala lace? (b) Pedru ataphonya, n’thangwe ranyi Yahova adapitiriza kumuphatisa basa?\n8 Ciratizo cinango ca m’Bibliya ni ca mpostolo Pedru. Jezu adamusankhula ninga m’bodzi wa anyakupfunza; napo bziri tenepo, Pedru pa nthawe inango adalewa na kucita bzinthu bzomwe patsogolo pace adadzadandaula nadzo. Mwa ciratizo, pa nthawe yakunesa apostolowo adathawa Jezu. Pakuyamba Pedru akhadatsimikiza kuti napo winango angadacita bzimwebzi, iye angadacita lini. (Mar. 14:27-31, 50) Napo bzikhali tenepo, pomwe Jezu akhaphatidwa na anyamadulanthaka, apostolo wense—kuphatanidza Pedru—adamuthawa. Pedru adalamba Jezu kazinji kense napo kuti akhamudziwa. (Mar. 14:53, 54, 66-72) Na tenepo, Pedru adakhumudwa na bzomwe adacitabzo ndipo Yahova adapitiriza kumuphatisa basa. Mungadakhala kuti ndimwe nyakupfunza, kodi bzicito bza Pedru bzingadatokonya kukhulupirika kwanu kwa Yahova?\n9. N’thangwe ranyi mumbakhulupira kuti Mulungu nthawe zense ambacita bzakulungama?\n9 Bziratizo bza pa dzulubzi n’bzing’ono-ng’ono bzokha bza wanthu omwe pa wokha adacita bzinthu bzomwe bzidakhumudwisa winango. Nkhani zizinji za magole madzana yapitaya na za nsiku zino, za wale omwe adatumikira Yahova koma adacita bzinthu bzakuipa ndipo bzidakhumudwisa winango zingadanembedwambo. Koma nfundo njakuti, kodi imwepo mun’dzacita ciyani? Kodi mun’dzalekerera kuti bzakuphonya bzawo bzikukhumudwiseni, mucisiya Yahova pabodzi na wanthu wace, kuphatanidza wale omwe ali m’gwere mwanu? Ayai mun’dzazindikira kuti Yahova angapereke nthawe kuti wanthu wakuphonya akungule na kuti iye an’dzakonzesa bzakuphonyabzo acicita mu njira yakulungama? Mwakusiyana na bzimwebzi, nthawe zinango wale omwe ambacita pikado zikulu ambalamba nsisi za Yahova ndipo ambakungula lini. Pa nkhani ninga zimwezi, kodi mungakhale na cikhulupiro cakuti Yahova an’dzayeruza wanthu wakucita bzakuipa, pinango mwa kuwacosa mu gwere?\nPITIRIZANI KUKHALA WAKUKHULUPIRIKA\n10. Kodi n’ciyani comwe Jezu adabvesesa pa kuphonya kwa Juda Sikaliyoti na kwa Pedru?\n10 Bibliya limbatiuza nkhani za atumiki wa Mulungu omwe adapitiriza kukhala wakukhulupirika kwa Yahova na kwa wanthu wace napo kuti wanthu winango wakuwazungulira akhacita bzinthu bzakuphonyeka bzikulu. Mwa ciratizo, Jezu pambuyo pa kupereka mpembo kwa Baba wace usiku, iye adasankhula apostolo 12. M’bodzi wa iwo akhali Juda Sikaliyoti. Na kupita kwa nthawe Juda adapereka Jezu, iye alibe kulekerera kuti bzimwebzi bzidzonge uxamwali bwace na Baba wace Yahova; ne alibe kulekerera kuti kumulamba kwa Pedru kudzonge mbveranoyo. (Lu. 6:12-16; 22:2-6, 31, 32) Jezu akhadziwa kuti bzinthu bzomwe bzikhacitikabzo bzikhali lini kuphonya kwa Yahova ne kwa wanthu wace. Jezu adapitiriza kucita basa lace labwinolo napo kuti pakhana bzakukhumudwisa bzomwe anyakupfunza wace winango akhamucitira. Yahova adamufupa mwa kum’lamusa ku infa, acifungula njira yakuti Jezu akhale Mambo wa Umambo bwakudzulu.—Mat. 28:7, 18-20.\n11. Kodi Bibliya likhadaleweratu ciyani bza atumiki wa Yahova wa nsiku zino?\n11 Cikhulupiro ca Jezu kwa Yahova na kwa wanthu wace cikhali cikulu kwene-kwene ndipo cikali tenepo. Inde, n’bzakudabwisa tikambakumbukira bzinthu bzomwe iye wacita mwa kuphatisa basa atumiki wace mu nsiku zakumalizira zino. Palibe pomwe wanthu winango omwe ankupalizira cadidi pa dziko lense la pansi, ndipo ne ankutsogoleredwa lini na Yahova ninga momwe gwere lace laciphatano limbacitira nsiku zino. Pa Zaiya 65:14 pambalewa bza mkhalidwe wauzimu womwe un’dzapitiriza kukhala pakati pa wanthu wa Mulungu kuti: ‘Atumiki wangu an’dzakuwa mwa cikondweso thangwe ra mkhalidwe wabwino wa mtima wawo.’\n12. Kodi tin’funika kumbawona tani bzakuphonya bza winango?\n12 Atumiki wa Yahova ankukondwa na bzinthu bzabwino bzomwe iwo ankucita thangwe ankutsogoleredwa na Yahova. Kusiyana na bzimwebzi, tingalewe kuti dziko lakutsogoleredwa na Sathanili linkulira thangwe makhalidwe yankuyenda yacipiratu. Kungadakhala kusaya nzeru na kupasa mulandu Yahova ayai gwere lace thangwe ra bzakuphonya bza atumiki ang’ono-ng’ono wa Mulungu. Tin’funika kupitiriza kukhala wakukhulupirika kuna Yahova na makonzedwe yace na kupfunza momwe tingambawonere ayai kucitira na bzakuphonya bza winango.\nMOMWE TINGACITIRE NA BZAKUPHONYA BZA WINANGO\n13, 14. (a) Kodi tingakhale tani wakupirira na anzathu? (b) Kodi ni piciro liponi lomwe tin’funika kulikumbukira?\n13 Tsono kodi tingacite tani penu m’bodzi mwa atumiki wa Mulungu angalewe ayai kucita bzinthu bzomwe bzingatikhumudwise? Mtemo wabwino wa m’Bibliya nguyu: ‘Leka kumbafulumiza kukalipa mu mtima mwako, pakuti kupsa mtima kumbakhala pakati pa mapsiru.’ (Mpal. 7:9) Tin’funika kukumbukira kuti kwa tensenefe, yapita magole 6.000 kucokera pomwe moyo wakulungama omwe ukhalipo mu Edeni udacosedwa kwa wanthu. Wanthu wakusaya kulungama nthawe zinango ambaphonya. Na tenepo bzingakhale lini bwino kumbadikhira kuti anyakukhulupira anzathu ambacite bzinthu bzakulungama kuposa pa bzomwe iwo angakwanise na kuleka kuti bzakuphonya bzawo bziticosere mtendere womwe umbabwera thangwe ra kukhala ku mbali ya wanthu wa Mulungu mu nsiku zakumalizira zino. Bvuto linango likulu lingakhale la kulekerera bzakuphonya bza winango kuti bzitikhumudwise na kuticitisa kusiya gulu la Yahova. Bzimwebzi bzikacitika, tingaluze lini kokha mwayi wa kucita kufuna kwa Mulungu koma cidikhiro ca kudzakhala na moyo m’dziko lipsa la Mulungu.\n14 Kuti tipitirize kukhala na cikondweso cikulu pabodzi na cidikhiro, tin’funika kupitiriza kusunga m’makumbukidwe mwathu piciro la cirimbiso la Yahova lakuti: ‘Pakuti ndinkulenga kudzulu kupsa na pansi papsa. Bzinthu bzakale bzire mun’dzabzikumbukira lini pomwe, ne kukubwererani ku mtima.’ (Zai. 65:17; 2 Pe. 3:13) Lekani kulekerera kuti bzakuphonya bza winango bzikutaziseni kugumana bzisimbo bzimwebzi.\n15. N’ciyani comwe Jezu adalewa comwe tin’funika kucita pomwe winango atiphonyera?\n15 Na tenepo, pakuti tiri lini mu dziko lipsa, tin’funika kukumbukira makumbukidwe ya Mulungu ya momwe tingacitire pomwe winango angalewe ayai kucita bzinthu bzomwe bzingatikhumudwise. Mwa ciratizo, mtemo m’bodzi omwe tin’funika kuukumbukira ni bzomwe Jezu adalewa kuti: ‘Pakuti mukambalekerera wanthu pikado zawo, Baba wanu wa kudzulu an’dzakulekereranimbo pikado zanu; tsono penu mun’lekerera lini bzakuphonya bza wanthu winango, Baba wanu wa kudzulu cipo acidzakulekereranimbo bzakuphonya bzanu.’ Kumbukirani bzomwe Pedru adabvunza penu tingadafunika kukhululukira ‘mpaka kanomwe,’ Jezu adatawira kuti: ‘Ndinkuuza lini kuti kanomwe kokha, koma mpaka nthawe 77.’ N’bzakuwonekeratu kuti pamwepa Jezu akhathandauza kuti tin’funika nthawe zense kufunisisa kukhululukira; bzimwebzi bzin’funika kukhala cinthu cathu cakuyamba kucipfunza.—Mat. 6:14, 15; 18:21, 22.\n16. Kodi Zuze adapereka ciratizo cabwino ciponi?\n16 Ciratizo cabwino ca momwe tingacitire na bzakuphonya bza winango n’ca Zuze, mwana wakuyamba wa Djakobi pa wana awiri wakubadwa na Rakeli. Abale khumi wa Zuze akhamucitira njiru thangwe rakuti iye akhafunidwa na baba wawo. Tenepo iwo adamugulisa kuti akhale kapolo. Yatapita magole mazinji, Zuze akhacita basa labwino mu dziko la Edjipito bzomwe bzidacitisa kuti iye akhale waciwiri pa utongi bwa dzikolo. Pomwe njala idapita mu dzikolo, abale wa Zuze adayenda ku Edjipito kukagula cakudya koma iwo alibe kumuzindikira. Zuze angadafuna kuphatisa basa mphanvu ya udindo bwace kuti awabwezere pa kuipa komwe abale wacewo adamucitira. Tsono, iye adawayeza abale wacewo kuti awone penu akhadacinja mitima yawo. Pomwe iye adawona kuti abale wacewo akhadacinjadi, Zuze adabzidziwikisa kuna iwo. Patsogolo pace iye adawauza kuti: ‘Lekani kucita mantha. Inepano ndin’dzapitiriza kukusamalirani mwa kukupasani cakudya pabodzi na wana wanu.’ Nkhani ya m’Bibliyayi imbapitiriza kuti: ‘Tenepo iye adawalimbisa ndipo na mafalaya adawakhazika mtima pansi.’—Gen. 50:21.\n17. Kodi n’ciyani comwe munkukhumba kucita winango akakuphonyerani?\n17 Ni bwino kukumbukira kuti tensenefe tinabzombo bzakuphonya ndipo tingakhumudwise winango. Tikakumbukira kuti bzimwebzi bzimbaticitikirambo, tingateweze malango ya m’Bibliya ya kuyenda kwa ule omwe tidamuphonyera ticikayeza kukacezerana naye. (Werengani Mateu 5:23, 24.) Timbatenda pomwe winango ambatikoyera lini bzakumtima, tenepo tin’funika kuwacitirambo bzibodzi-bodzi. Wakoloso 3:13 ambaticenjeza kuti: ‘Pitirizani kupirirana na kulekererana na mtima wense napo penu alipo omwe ana mathangwe yakudandaulira mwanzace. Ninga momwe Yahova adakulekererani na mtima wense, imwepo mucitembo tenepoyo.’ Lufoyi lacikristau ‘Limbasunga lini mathangwe,’ limbalewa tenepo bukhu la 1 Wakolinto 13:5. Tikambazolowera kukhululukira winango, Yahova an’dzatikhululukirambo. Inde, pakulewa bza kumalisa bzakuphonya bza winango, tin’dzakhala na moyo wacikristau omwe ngwa kutewezera momwe Baba wathu wa nsisi ambacititira na ifepano tikaphonya.—Werengani Psalymo 103:12-14.


Tikagumana Mwana pa Mui mu Utumiki\nKabukhu ka Mitsonkhano wa Moyo Wathu Wacikristau na Utumiki | Setembro 2016\nWerengani mu Ciabbey Ciabui Ciacoli Ciafrikana Cialbaneji Cialur Ciamharik Ciangonde Ciarabe Ciarmeniya Ciaukan Ciaymara Ciazerbaijani (ca ku Cyrillic) Ciazibajani Cibaoule Cibasa (ca ku Camarões) Cibaske Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibengali Cibiak Cibikolo Cibisilama Ciboulou Cibshkir Cibulgariya Cibété Cicewa Cidangme Cidayak Ngaju Cidigor Cidinamarkeji Cidrehu Ciedo Ciefik Ciesan Cieslovako Cieslovenia Ciestoniano Ciewe Cifaransa Cifaroezi Cifiji Cifinilandeji Cifon Ciga Cigalisiyan Cigarifuna Cigerman Cigmong (ca ku White) Cigokana Cigrego Cigroelandeji Ciguarani Ciguerze Cigujarati Cigun Cihausa Ciheberi Ciherero Cihiligaynon Cihindi Cihiri Motu Ciholandeji Cihungaro Ciiban Ciibanag Ciibinda Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cijula Cikabiye Cikabuverdiano Cikakxikel Cikamba Cikambodja Cikanada Cikaonde Cikaren (Ca ku S'gaw) Cikatalan Cikaxin Cikazakh Cikekxi Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikhana Cikixe Cikixuwa (ca ku Chimborazo) Cikixuwa (ca ku Imbabura) Cikongo Cikongo Cikoreano Cikpelle Cikrio Cikriolo ca ku Haiti Cikriolo ca ku Mauritania Cikriolo ca ku Seychelles Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cikwangali Cikwanyama Cilamba Cilaoti Cilatviano Cilenje Cilingala Cilituania Cilow German Ciluba Ciluganda Cilukonzo Cilunda Ciluo Ciluvale Cimakua Cimalagazi Cimalay Cimalayalam Cimaltese Cimam Cimambwe-Lungu Cimapudungun Cimarathi Cimaya Cimazatek (ca ku Huautla) Cimbunda Cimbundu Cimende Cimixe Cimixtek (ca ku Guerrero) Cimizo Cimoore Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cinavajo Cindau Cindebele Cindebele (ca ku Zimbabwe) Cindonga Cinepali Cingabere Cingangela Cingirezi Ciniasi Cinoruwegeji Cinyanja Cinyarwanda Cinyungwe Cinzema Ciokpe Cioromo Ciossetian Ciotetela Ciotomi (ca ku Mezquital Valley) Cipangasian Cipapiaamento (Curação) Cipende Ciperisi Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Cipunjabi Cipwitikizi Cipwitikizi (ca ku Portugal) Cirewedwe ca Manja ca ku Brasil Cirghiz Ciribati Ciromany (ca Kummwera kwa Grécia) Ciromany (ca ku Macedonia) Ciromany (ca ku Macedonia) Cyrillic Ciromeniya Cirotumani Cirundi Cirunyankore Cirusso Cirutoro Cisamoan Cisangir Cisango Cisaramakan Cisebuano Cisedonia Cisena Cisepedi Ciservia Ciservia (ca ku Roma) Cisesotho (ca ku Lesoto) Cisetswana Cisi Cisidama Cisilozi Cisinyala Cisoli Cisonge Cisranantongo Cisunda Cisuweko Ciswahili Ciswahili (ca ku Congo) Ciswati Citagalog Citagrinya Citahiti Citai Citajiki Citaliyana Citamil Citandroy Citarascani Citatar Citceko Citelugu Citetun Dili Citiv Citlapanek Citojolabal Citok Pisin Citonga Citonga (ca ku Malawi) Citonga (ca ku Zimbabwe) Citongan Citotonak Citshiluba Citshwa Citsonga Citumbuka Citurkmen Citurko Cituvaluan Citwi Citzeltal Citzotzil Ciughur (ca ku Cyrillic) Ciukraniya Ciumbundu Ciurdu Ciurhobo Ciuruund Ciuzbek Civalensia Civenda Civezo Civietinamu Ciwallisia Ciwaray-waray Ciwayuunaiki Ciwelsh Ciwolaita Cixhosa Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixuvash Ciyao Ciyoruba Cizande Cizapotek (ca ku Isthmus) Cizapotek (ca ku Lachiguiri) Comongoliano cijavaneji cixokwe\nTikagumana Mwana pa Mui\nTikagumana mwana pa mui pomwe tinkupalizira, timbamukumbire kuti tilewelewe na abereki wace. Kucita bzimwebzo, kumbalatiza kuti timbalemekeza udindo bwa aberekiwo. (Mim 6:20) Mwanayo akatiuza kuti tipite nyumba, tin’funika kulamba. Penu abereki wace palibe, tin’funika kudzabwera pomwe pa nthawe inango.\nPenu mwanayo ni mkulu pang’ono, pinango na magole yakuthamangira ku ma 15, bzingakhale bwino kukumbira kuti tilewelewe na abereki wace basi. Penu palibe, tingamubvunze penu abereki wace ambamubvumiza kuwerenga mabukhu yakufuna kwace. Akati inde, tingamusiyire marevista yathu, ticimulatizambo saite yathu ya jw.org.\nTikakhala kuti tinkukacita ulendo bwakubwereza kwa tswaka lomwe lidalatiza kuti lin’funisisa kudziwa bzizinji, tingakumbire kudziwana na abereki wace. Kucita bzimwebzo kun’dzatithandiza kuwafotokozera thangwe lomwe tayendera pa muipo ndipo tingawalatize malango yakuthandiza yomwe yambagumanika m’Bibliya kwa mabanja. (Psal 119:86, 138) Kulatiza kwathu ulemu kwa aberekiwo, kun’dzapereka umboni bwabwino ndipo kungatipasembo mpata wakudzapalizira bzipsa bzabwino kwa banja lenselo.—1Pe 2:12.\nKABUKHU KA MITSONKHANO WA MOYO WATHU WACIKRISTAU NA UTUMIKI Setembro 2016


Wanjo Adadziwisa bza Kubadwa kwa Jezu | Nkhani za m’Bibliya za Wana\nMtongi wa Roma, omwe dzina lace akhali Sezare Augusto, adalewa kuti Ajuda wense abwerere ku mizinda yawo yakubadwira kuti akabzinembese. Tenepo, Zuze na Mariya adayenda ku Beremu, komwe Zuzeyo akhadabadwira. Ikhali nthawe kuti Mariya abereke mwana wace.\nPomwe adafika ku Beremuko, iwo alibe kugumana mbuto yakugona, ndipo adamalizira kugona m’thanga la ng’ombe. Mariya adabereka Jezu m’thangamo, ndipo adamufunyizira pa nguwo, acimugonesa mu combo cakudyera bzifuwo.\nPafupi na pa Beremupo, pakhana amakabusa omwe akhalindira mabira yawo padeca, usiku. Ndipo, mwadzidzidzi, anjo m’bodzi adawonekera patsogolo pawo, ndipo ceza ca Yahova cidawazungulira. Amakabusawo akhabva mantha. Tsono anjoyo adati: ‘Lekani kugopa. Ndina bzipsa bzabwino kwa imwepo. Lero wabadwa Mesiya mu mzinda wa Beremu.’ Pa nthawe imweyoletu, wanjo azinji adawonekera kudzulu, acimbati: ‘Mulungu apasidwe mbiri kudzulu, ndipo mtendere pansi pano.’ Patsogolo pace, wanjowo adanyembereka. Kodi n’ciyani comwe amakabusawo adacita pomwe adawona na kubva bzimwebzo?\nAmakabusawo adauzana kuti: ‘Mbatiyendeni ku Beremuko tsapanopapa.’ Tenepo, iwo adayenda mwakamfulumize, acikagumana Zuze na Mariya ali m’thanga pabodzi na mwana wakubadwayo.\nMunthu ali-wense akhadabwa pakubva bzomwe anjo ule akhadauza amakabusa wale. Mariya adakumbukira kwene-kwene mafala yomwe amakabusawo akhadauzidwa na anjo ule, ndipo alibe kuyayebwa. Amakabusawo adabwerera kubusa kwawo, acimbatenda Yahova thangwe ra bzinthu bzomwe iye akhadawawonesa.\n‘Ndidacokera kwa Mulungu, ndipo ndiri pano. Inepano ndiribe kubwera mwa kufuna kwangu, koma iye ndiye omwe adandituma.’—Juwau 8:42\nMibvunzo: Kodi amakabusa adadziwisidwa ciyani na anjo wa Yahova? Kodi mbani omwe amakabusawo adakagumana ku Beremu?\nLuka 2:1-20; Zaiya 9:6\nJezu Adatumbizidwa Pomwe Akhanati Kubadwa\nThangwe ranyi Elizabeti pabodzi na mwana wace omwe akhali m’mimba adutumbiza Jezu?\nNi Lini Ndipo N’kuponi Komwe—Jezu Adabadwira?\nKodi tinkudziwa tani kuti Jezu alibe kubadwa pa 25 Dezembro?\n‘Pakuti Mulungu Wamukhalisa Mbuya na Kristu’\nKupita kwa nthawe, mungayambe kupenukira ndipo cikhulupiro canu cingatepe. Onani vidiyoyi kuti mulimbise cikhulupiro canu mwa Jezu, omwe ni Mesiya wakupiciridwa na Mambo wa Umambo bwa Mulungu.